*Cerklje na Gorenjskem, 30. 8. 2019*

**Katehetsko pismo**

**verouČencem in NJIHOVIM staršem**

**VEROUČNO LETO 2019/20**

**ŠOLSKA TORBA**

V septembru se spet odprejo šolska vrata in nikar se ne izgovarjajte, da ste prestari za šolo. »Človek se uči, dokler živi!« pravi slovenski pregovor in marsikatero (bridko) spoznanje človeka dohiti šele na smrtni postelji.

Izbor torbe ni tako brez pomena, kot se morda zdi na prvi pogled. Take, ki se jih vrže preko enega ramena, znajo biti hudo nevarne, saj sčasoma, odvisno pač, preko katere rame jo nosimo, vašo življenjsko držo potegnejo preveč levo ali preveč desno. Izberite tako, ki vam bo v vsakem trenutku in v vseh okoliščinah omogočala pokončno držo, tako, ki vas bo k taki drži morda celo silila. Ne bo vedno prijetno, saj pokončni ljudje vedno nekoliko »štrlijo« iz povprečja, a zavedajte se, da je življenje brez hrbtenice zgolj životarjenje.

Izberite zadosti veliko: Znanje je nepregledno polje in človek na njem zgolj osamljen žanjec. V življenju boste spoznali in spoznavali, katera znanja so potrebna in katera ne, katera vedenja so neizogibna in katerih bi se bilo bolje izogniti, kaj vas veseli, in kaj vas muči … A nikar se že vnaprej ne odpovedujte izkustvom in izkušnjam:

Matematika naj vas uči računanja, ne preračunljivosti!

Zgodovina naj vam odkriva preteklost, da boste videli prihodnost!

Kemija in biologija naj vam povesta, iz česa ste nastali, da boste vedeli, kaj boste postali!

Fizika naj vam razloži: kako, da vam bo jasno, zakaj?!

Slovenščina naj vas nauči ljubezni do jezika, da boste znali ljubiti jezik ljubezni!

Naj bo dovolj prostora za vse učbenike in delovne zvezke!

Za zvezke s črtami, kariraste in take brez črt!

Ne zavrzite nobenega zapiska, ne zamudite nobenega predavanja!

Ne bojte se predavanj znanja, domačih nalog in nenapovedanih kontrolk!

Bodite vestni, marljivi in točni!

Ne pozabite na copate in malico!

In na peresnico! Peresnica je srce vaše torbe. V peresnici je pero: da boste opisali vsak dan življenja! V peresnici je svinčnik: da boste risali načrte in naj jih Vsemogočni potem prevleče s flomastrom, če mu bodo všeč. V peresnici so barvice: da si boste pobarvali mavrico – znamenje zaveze z Njim! Vsaka barva ima svoj pomen in tisti najbolj pridni imajo tudi zlato in srebrno! V peresnici je šilček: da svinčnik in barvice ne bodo tope in polomljene! V peresnici je radirka: da zradiramo vse, kar ni prav!

In pazite na cesti!

In vedno je lepo in dobro koga prijeti za roko!

*Vir: Gregor Čušin, Ognjišče*

**VPIS K VEROUKU**

**1. septembra začenjamo novo ŠOLSKO in VEROUČNO leto. Otroci se bodo vpisali v veroučno šolo v tednu po 1. septembru.**

**Vpis k verouku bo potekal:**

* **v ponedeljek, 2. septembra**, od 8. do 11. ure in od 15. do 18. ure za otroke 2. in 3. razreda,
* **v torek, 3. septembra**, od 8. do 11. ure in od 15. do 18. ure za otroke 4. in 5. razreda,
* **v sredo, 4. septembra, imamo duhovniki konferenco, zato ni vpisa,**
* **v četrtek, 5. septembra**, od 8. do 11. ure in od 15. do 18. ure za otroke 6. in 7. razreda,
* **v petek, 6. septembra**, od 8. do 11. ure in od 15. do 18. ure za otroke 8. in 9. razreda,
* **v soboto, 7. septembra,** od 9. do 12. ure za otroke 1. razreda.

**K vpisu v veroučno šolo pridejo starši, lahko tudi otroci.** Starši k verouku vpišete vse otroke hkrati v tistem terminu razporeda, ki vam najbolj ustreza. Termini so razdeljeni po razredih zaradi razpršitve vpisa. Komur razpisani termin ne ustreza, naj pride v terminu, ki mu najbolj ustreza.

Veroučenci, ki še niste vrnili **podpisanih spričeval**, spričevala prinesite s seboj k vpisu.

**Starši, ki vpisujete otroka v prvi razred,** s seboj prinesite družinsko knjižico. Če je nimate, je za otroka, ki ni bil krščen v naši župniji, treba prinesti otrokov krstni list. Dvignete ga v župniji otrokovega krsta.

**Ob vpisu otrok v veroučno šolo starši oddate tudi izpolnjeno in podpisano vpisnico k župnijski katehezi. Vpisnica je enotna za vse otroke veroučne šole *(1. - 9. razred)*. Starši, ki ste prijavnico oddali lani, je letos ne izpolnite.** Obrazci so na voljo v župnijski cerkvi pri tisku in na župnijski internetni strani.

**MAŠA OB ZAČETKU VEROUČNEGA LETA**

**Za blagoslov v šolskem in katehetskem letu bomo prosili v nedeljo, 8. septembra 2019, pri deseti sveti maši.** Pri tej maši bomo blagoslovili tudi šolske torbe in učne pripomočke. Otroci so povabljeni, da jih prinesejo s seboj v cerkev. Skupaj bomo prosili Svetega Duha za pomoč pri učenju in vseh ostalih dejavnostih.

**Revije za veroučence**

Otroka vzgaja tudi pisana beseda. Če malo priredimo pregovor, lahko rečemo: »Povej mi, kaj bereš, in povem ti, kdo si«. V branje, ki vzgaja h krščanskim vrednotam, vam priporočamo **MAVRICO** (za nižje razrede) in revijo **OGNJIŠČE ter mladinsko revijo NAJST** (za višje razrede). Revije bodo veroučencem predstavljene pri verouku. **Vse naročene revije bodo otroci prejemali po pošti.**

**Prispevek za veroučno katehezo**

Tudi veroučna šola je povezana s stroški. Za kritje stroškov veroučne šole ne prispeva ne država ne škofija. Vse, kar potrebujemo, je strošek za župnijo.

Izoblikoval se je predlog, da bi letni prostovoljni prispevek za stroške veroučne šole za prvega otroka znašal 20 evrov, za družine z več vpisanimi otroki pa 30 evrov za vse vpisane otroke in bi ga starši, če je mogoče, poravnali ob vpisu. Če to zaradi vseh drugih finančnih obveznosti ob začetku šolskega leta ni mogoče, se lahko prispevek poravna do jesenskih počitnic. V primeru, da družina zaradi finančne stiske zneska ne bi zmogla prispevati, naj o tem obvesti župnika. Ob tem želim pojasniti, da vaš prispevek nikakor ni plačilo za verouk in da slednji še vedno ni plačljiv. Ta prispevek je dar, ki ga namenite za lažje izvajanje katehetske dejavnosti, v katero je vključen tudi vaš otrok. S temi darovi bomo vsaj deloma krili materialne stroške (elektrika, redno vzdrževanje, ogrevanje …) in katehetske pripomočke (fotokopije, pisala, papir, filme, plakate …).

**Starši, ki imate težave s plačilom učbenika in prispevka za veroučno šolo, sporočite, Da bomo poiskali najboljšo možnost ZA PLAČILO. da se lažje pogovorimo, k vpisu vsak PRISTOPI osebno.**

**Liturgični zvezek**

Liturgični zvezek ali Vodnik duhovnega življenja je spremljevalec staršev in veroučencev skozi cerkveno leto, da bi v prizadevanju za duhovno rast postali vedno globlje povezani z Jezusom. Otroci bodo vse leto zbirali listke in jih lepili v zvezek. Listki so spodbuda za otroke in starše, da bi se tudi doma spomnili nedeljske Božje besede in premišljevali o njej. **Z listki želimo otroke spodbuditi, da bi bolj redno obiskovali nedeljsko sveto mašo.**

**CenE knjig in zvezkov za verouk:**

|  |  |  |  |
| --- | --- | --- | --- |
| **RAZRED VEROUKA** | **UČBENIKI IN DELOVNI ZVEZKI**  **ZA VEROUČNO ŠOLO** | **CENA EUR** | **SKUPAJ**  **ZA** |
|  | **ZA STROŠKE VEROUČNE ŠOLE STARŠI OB VPISU PRISPEVAJO:**   * **EN VPISANI OTROK: 20,00 evrov** * **DRUŽINSKI VPIS: 30,00 evrov** |  | **ENEGA**  **OTROKA**  **S PRISPEVKOM** |
| **1.** | **delovni zvezek: PRAZNUJMO IN SE VESELIMO**  **liturgični zvezek** | **10,00**  **5,00** | **35 €** |
| **2.** | **zvezek: PRAZNUJMO Z JEZUSOM**  **liturgični zvezek** | **10,00**  **5,00** | **35 €** |
| **3.** | **delovne pole: PRIDITE K MENI**  **liturgični zvezek** | **10,00**  **5,00** | **35 €** |
| **4.** | **učbenik: POT V SREČNO ŽIVLJENJE**  **delovni zvezek**  **liturgični zvezek** | **8,50**  **5,50**  **5,00** | **39 €** |
| **5.** | **učbenik: ZNAMENJA NA POTI K BOGU**  **delovni zvezek**  **liturgični zvezek** | **8,50**  **5,50**  **5,00** | **39 €** |
| **6.** | **učbenik: SKUPAJ V NOVI SVET**  **delovni zvezek**  **liturgični zvezek** | **8,50**  **5,50**  **5,00** | **39 €** |
| **7.** | **učbenik: KDO JE TA?**  **delovni zvezek**  **liturgični zvezek** | **8,50**  **4,50**  **5,50** | **39 €** |
| **8.** | **učbenik: ZA TVOJO DUHOVNO RAST –**  **učbenik in delovni zvezek**  **liturgični zvezek** | **12,00**  **5,00** | **37 €** |
| **9.** | **Predstavljeno jim bo pozneje.** |  |  |

**Predvideni termini verouka 2019/20\***

***\* mogoče so spremembe terminov verouka***

|  |  |  |  |  |
| --- | --- | --- | --- | --- |
| **RAZ.** | **SKUPINA** | **TERMIN** | | **KATEHET** |
|  |  |  | |  |
|  |  | **CERKLJE** | |  |
| **1.** | PRVA  DRUGA | PONEDELJEK: 15.00–15.45  PONEDELJEK: 16.00–16.45 | | katehistinja  Lidija Jagodic |
| **2.** | PRVA  DRUGA | SREDA: 14.00–14.45  SREDA: 15.00–15.45 | | katehistinja  Slavi Snedec |
| **3.** | PRVA  DRUGA | PONEDELJEK: 14.00–14.45  TOREK: 13.15-14.00 | | župnik  Jernej Marenk |
| **4.** | PRVA  DRUGA | ČETRTEK: 13.30–14.15  ČETRTEK: 14.15–15.00 | | katehistinja  Boštjana Bajc Kosem |
| **5.** | PRVA  DRUGA | PONEDELJEK: 7.25–8.10  PONEDELJEK: 14.00–14.45 | | katehistinja  Irena Zajec |
| **6.** | PRVA  DRUGA  TRETJA | TOREK: 7.25–8.10  TOREK: 14.00–14.45  ČETRTEK: 7.25–8.10 | | kaplan  Marko Mrlak |
| **7.** | PRVA  DRUGA | TOREK: 7.25–8.10  SREDA: 14.00–14.45 | | katehistinja  s. Marija Imperl |
| **8.** | PRVA  DRUGA | PONEDELJEK: 7.25–8.10  TOREK: 14.00–14.45 | | župnik  Jernej Marenk |
| **9.** | PRVA  DRUGA | ČETRTEK – VEROUK: 14.00–14.45  ČETRTEK – VEROUK in DRUŽENJE:   * zimski čas: 19.00–20.30 * poletni čas: 20.00–21.30 | | sestra Marija Imperl in  kaplan Marko Mrlak |
|  |  |  |  | |
|  |  | **ZALOG** |  | |
| **1.** |  | SREDA: 7.30–8.15 *(jedilnica)* | katehistinja Marija Kepic | |
| **2.** |  | ČETRTEK: 7.30–8.15 *(jedilnica)* | katehistinja Marija Kepic | |
| **3.** |  | TOREK: 7.30–8.15 *(jedilnica)* | katehistinja Marija Kepic | |
| **4.** |  | PONEDELJEK: 7.30–8.15  *(učilnica 5. razred)* | katehistinja Marija Kepic | |
| **5.** |  | ČETRTEK: 12.50-13.35  *(učilnica 5. razred)* | kaplan Marko Mrlak | |
|  |  |  |  | |
|  |  | **MLADINSKA SKUPINA – SREDNJEŠOLCI** | |  |
|  |  | DRUGI ČETRTEK V MESECU:   * zimski čas: 19.00–20.30 * poletni čas: 20.00–21.30 | | sestra Marija Imperl in  kaplan Marko Mrlak |